CELEX: 32013R0357
Language: sk
Date: 2013-04-18 00:00:00
Title: Vykonávacie nariadenie Komisie (EÚ) č. 357/2013 z  18. apríla 2013 , ktorým sa mení nariadenie (ES) č. 903/2009 a vykonávacie nariadenie (EÚ) č. 373/2011, pokiaľ ide o minimálny obsah prípravku Clostridium butyricum (FERM BP-2789) ako kŕmnej doplnkovej látky pre kurčatá vo výkrme a menej významné (vedľajšie) druhy vtáctva (okrem nosníc) (držiteľ povolenia spoločnosť Miyarisan Pharmaceutical Co. Ltd., zastúpená spoločnosťou Miyarisan Pharmaceutical Europe S.L.U.)  Text s významom pre EHP

19.4.2013   
            
            
               SK
            
            
               Úradný vestník Európskej únie
            
            
               L 109/22
            
         VYKONÁVACIE NARIADENIE KOMISIE (EÚ) č. 357/2013
   z 18. apríla 2013,
   ktorým sa mení nariadenie (ES) č. 903/2009 a vykonávacie nariadenie (EÚ) č. 373/2011, pokiaľ ide o minimálny obsah prípravku Clostridium butyricum (FERM BP-2789) ako kŕmnej doplnkovej látky pre kurčatá vo výkrme a menej významné (vedľajšie) druhy vtáctva (okrem nosníc) (držiteľ povolenia spoločnosť Miyarisan Pharmaceutical Co. Ltd., zastúpená spoločnosťou Miyarisan Pharmaceutical Europe S.L.U.)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Používanie prípravku Clostridium butyricum (FERM BP-2789), ktorý patrí do kategórie doplnkových látok „zootechnické doplnkové látky“, bolo povolené na obdobie desiatich rokov na použitie v prípade kurčiat vo výkrme nariadením Komisie (ES) č. 903/2009 (2) a v prípade menej významných (vedľajších) druhov vtáctva (okrem nosníc) a odstavených prasiatok a menej významných (vedľajších) druhov odstavených prasiatok vykonávacím nariadením Komisie (EÚ) č. 373/2011 (3).
            
         
               (2)
            
            
               Držiteľ povolenia navrhol v súlade s článkom 13 ods. 3 nariadenia (ES) č. 1831/2003 zmeniť podmienky povolenia príslušného prípravku znížením jeho minimálneho obsahu z 5 × 108 CFU/kg na 2,5 × 108 CFU/kg kompletného krmiva, pokiaľ ide o použitie v prípade kurčiat vo výkrme a menej významných (vedľajších) druhov vtáctva (okrem nosníc). K žiadosti priložil relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
            
         
               (3)
            
            
               Úrad dospel vo svojom stanovisku z 11. decembra 2012 (4) k záveru, že príslušný prípravok má v prípade kurčiat vo výkrme a menej významných (vedľajších) druhov vtáctva (okrem nosníc) za nových navrhovaných podmienok použitia určitý potenciál zlepšiť účinnosť v minimálnej dávke 2,5 × 108 CFU/kg, na ktorú sa vzťahuje žiadosť. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, predloženú referenčným laboratóriom zriadeným nariadením (ES) č. 1831/2003.
            
         
               (4)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (5)
            
            
               Nariadenie (ES) č. 903/2009 a vykonávacie nariadenie (EÚ) č. 373/2011 by sa preto mali zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V prílohe k nariadeniu (ES) č. 903/2009 sa v stĺpci „Minimálny obsah“ slová „5 × 108 CFU“ nahrádzajú slovami „2,5 × 108“.
   Článok 2
   V prílohe k vykonávaciemu nariadeniu (EÚ) No 373/2011 sa v stĺpci „Minimálny obsah“ v prípade menej významných (vedľajších) druhov vtáctva (okrem nosníc) slová „5 × 108 CFU“ nahrádzajú slovami „2,5 × 108“ a v prípade odstavených prasiatok a menej významných (vedľajších) druhov odstavených prasiatok sa slová „2,5 × 108 CFU“ nahrádzajú slovami „2,5 × 108“.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. apríla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. EÚ L 256, 29.9.2009, s. 26.
   
      (3)  Ú. v. EÚ L 102, 16.4.2011, s. 10.
   
      (4)  Vestník EFSA (EFSA Journal) 2013; 11(1):3040.